पाकिस्तानी सांसद अफनान उल्लाह बोले- इन्हें मानसिक बीमारी है, पैसों के लिए बॉलीवुड एक्टर्स की चापलूसी करती हैं
Controversy between Mahira Khan and Pakistani MP Afnan Ullah उनके बयान पर पाकिस्तान के लोगों का गुस्सा भड़क उठा, जिसके बाद सोशल मीडिया पर उन्हें जमकर ट्रोल किया जाने लगा। लोगों ने कहा कि माहिरा पैसों के लिए बॉलीवुड एक्टर्स की चापलूसी करती हैं।
पाकिस्तानी एक्ट्रेस माहिरा खान ने हाल ही में शाहरुख खान की फिल्म पठान की तारीफ की। जिसके बाद उनके बयान पर पाकिस्तान के लोगों का गुस्सा भड़क उठा, सोशल मीडिया पर उन्हें जमकर ट्रोल किया जाने लगा। लोगों ने कहा कि माहिरा पैसों के लिए बॉलीवुड एक्टर्स की चापलूसी करती हैं।
माहिरा पर भड़के पाकिस्तानी सांसद
दरअसल, हाल ही में माहिरा ने द आर्ट्स काउंसिल ऑफ पाकिस्तान में शाहरुख खान और उनकी हालिया रिलीज पठान के बारे में बात की। उनका ये बयान पाकिस्तान के सांसद डॉ. अफनान उल्लाह खान को पसंद नहीं आया। यही वजह थी की उन्होंने माहिरा को पागल कह दिया और जमकर खरी-खोटी सुनाई।
माहिरा और अनवर बेशर्म हैं- अफनान 
डॉक्टर अफनान उल्लाह ने ट्वीट में लिखा- ‘माहिरा खान को मेंटल हेल्थ प्रॉब्लम है और अनवर मकसूद इन दिनों नशे में धुत रहते हैं। इन दोनों बेशर्म लोगों से जनता नाराज है। माहिरा खान के किरदार पर किताबें लिखी जा सकती हैं, वो तो पैसों के लिए भारतीय एक्टर्स की चापलूसी करती हैं।’
माहिरा ने शेयर किया फिल्म रईस का एक्सपीरिएंस 
दरअसल हाल ही में एक वीडियो सामने है, जिसमें माहिरा अनवर मकसूद से अपने बॉलीवुड एक्सपीरिएंस पर बात करती नजर आ रही हैं। अनवर उनसे पूछते हैं कि नाक के अलावा शाहरुख और आप में क्या एक जैसा है? इस पर माहिरा ने कहा- ‘शाहरुख मेरे समय के हीरो थे और मैं हमेशा उनसे प्यार करती थी। उनके साथ काम करना मेरे लिए सपने जैसा था। आखिरकार मुझे ये मौका मिला और ये अमेजिंग था।
हम दोनों अपने काम से बहुत प्यार करते हैं- माहिरा
फिल्म रईस का किस्सा याद करते हुए माहिरा ने कहा- ‘एक बार शाहरुख खान और मैं एक सीन कर रहे थे और उन्होंने कहा कि देखो-देखो यह नाकों की जंग है।’
माहिरा आगे कहती हैं- ‘मुझे लगता है मुझमें और शाहरुख में बहुत कॉमन है कि हम दोनों अपने काम से बहुत प्यार करते हैं। हम ये ही नहीं चाहते की सिर्फ हमारा काम परफेक्ट हो, बल्कि हम पूरी टीम को साथ लेकर चलते हैं। वो स्पॉटबॉय से लेकर लाइटमैन सभी से बातचीत करते रहते, जो उनको खास बनाता है।’
माहिरा ने किया इमरान खान को सपोर्ट!
जब मकसूद ने माहिरा से सवाल किया कि वो किस पॉलिटिकल पार्टी की समर्थक हैं, तो इस पर वो मुस्कुराई और चुप रहीं। हालांकि, उन्होंने शाहरुख की तारीफ करते हुए आगे कहा- हाल ही में एक फिल्म पठान रिलीज हुई थी और मैं पठान की तरफ हूं। कहा जा रहा है कि इस बयान के जरिए माहिरा ने पाकिस्तान के पूर्व प्रधानमंत्री इमरान खान की तरफ अपना सपोर्ट जाहिर किया है। यही वजह है कि अपोजिशन पार्टी के सांसद द्वारा उन पर निशाना साधा गया है।
